Bölvun pabba
EFTIRLÝSTUR
100 PUND LÍFS EÐA LIÐINN
HOLLENDINGURINN FLJÚGANDI
Pabbi?
Henry, hvað hefurðu gert?
Ég sagðist finna þig.
Líttu á mig, sonur.
Mér er sama.
Hollendingurinn er enginn staður fyrir þig.
Þeir vita af þér.
Farðu heim til móður þinnar.
Nei.
Farðu strax.
Áður en það verður um seinan.
Nei, ég hætti aldrei.
Ef þú kastar mér fyrir borð kem ég strax aftur.
Sérðu ekki að bölvun bindur mig skipinu?
Þess vegna kom ég.
Ég veit hvernig ég aflétti bölvuninni.
Og frelsa þig héðan.
Nei, Henry.
Ég las um fjársjóð sem stjórnar öllum mætti hafsins.
Þríforkur Póseidons afléttir bölvuninni.
Henry, það getur enginn fundið þennan Þrífork.
Ég fann þig.
Þetta er bara saga.
Eins og sögurnar um þig og Jack Sparrow?
Hann hjálpar mér að finna Þríforkinn.
Haltu þig fjarri Jack.
Komdu aldrei aftur á sjó.
Hættu að haga þér eins og... -Sjóræningi?
Ég hætti ekki.
Ég vil fá þig heim.
Henry...
Mér þykir það leitt.
En bölvun minni verður aldrei aflétt.
Þetta eru örlög mín.
Þú verður að sleppa af mér takinu.
Ég elska þig, sonur sæll.
Jack Sparrow skipstjóri.
NÍU ÁRUM SÍÐAR
Haldið skipinu stöðugu.
Snúið í hléborða.
Hraðar, ömurlegu kjölrottur.
Dælið vatninu út um lensportin.
Við erum að elta sjóræningja.
Komdu aftur, Henry.
Ekki láta reka þig af öðru skipi.
Hollenskt barkskip.
Bonnet sjóræningi hefur eflaust rænt því.
Almáttugur.
Þú máttir ekki yfirgefa þína stöð.
Ég þarf að tala við skipstjórann.
Hvað sagðirðu? -Farðu frá.
Turner.
Hún siglir inn, herra.
Eltið hana.
Nei, ekki gera það.
Ekki gera það.
Þú ávarpar ekki skipstjórann, drengur.
Líttu á kortin þín.
Þú siglir með okkur inn í Djöflaþríhyrninginn.
Heyrið þið það? Landkrabbinn trúir gömlum sjóaragoðsögnum.
Ég hef alla ævi þrautkannað goðsagnir hafsins.
Ég þekki allar þjóðsögur og bölvanir.
Skip sem sigla þangað inn eiga ekki alltaf afturkvæmt.
Afsakaðu, herra. Hann er augljóslega truflaður.
Trúðu mér, herra. Breyttu um stefnu.
Dirfistu að skipa mér fyrir?
Handtakið hann.
Turner.
Þú færð ekki að drepa okkur alla.
Þetta eru landráð.
Nei.
Læsið hann inni. Áfram. -Nei.
Festið rábandið á stjórnborða.
Bindið reipið.
Tryggið hlekkina.
Þetta var síðasti séns, Turner.
Ef ég mætti ráða myndi ég hengja þig í ránni.
Upp á þilfar.
Stöðugur, stýrimaður.
Jack Sparrow.
Hann er dauður.
Grafinn í ómerktri gröf á eyjunni Saint Martin.
ÓKANNAÐ HAFSVÆÐI
Það er eitthvað í vatninu.
Skip á stjórnborða.
Þetta er ekki skip heldur skipsflak.
Nei.
Hún siglir beint á okkur.
Skjótið.
Hlaðið.
Tryggið þilfarið.
Hvað ert þú?
Dauðinn.
EFTIRLÝSTUR JACK SPARROW
Jack Sparrow.
Þekkirðu þennan sjóræningja?
Aðeins af afspurn.
Leitarðu hans?
Er þetta "já"?
Já.
Allt of lengi hefur Þríhyrningurinn bölvað okkur
og dæmt til vistar á þessu helvíti á jörðu.
Lykillinn að frelsi okkar er Jack Sparrow
og kompásinn hans.
Ekki óttast mig, vinur.
Ég þyrmi alltaf einum manni til að segja söguna.
Finndu Sparrow fyrir mig
og færðu honum skilaboð frá Salazar skipstjóra.
Salazar.
Segðu honum að ég muni líta dagsljósið á ný.
Á þeim degi...
mun dauðinn...
mun dauðinn rakleiðis vitja hans.
Viltu skila því til hans?
Vinsamlegast?
Já.
Ég vildi að ég gæti gert það sjálfur
en þeir dauðu segja engar sögur.
ST. MARTIN Á KARÍBAHAFI
Carina Smyth. Þú ert munaðarlaus dóttir djöfulsins
og sökuð um að stunda galdrakukl.
Áður en þú deyrð...
hefurðu eitthvað að játa?
Ég játa að ég er ekki norn heldur vísindakona.
Ég játa að ég hef þraukað á eigin vegum
með ekkert nema dagbók föður sem ég kynntist aldrei
í leit að sannleikanum um hver ég er í raun.
Ég játa að ég vil deyja frekar en að hætta þeirri leit.
Og ég játa...
að ég stakk upp lásinn á meðan við spjölluðum.
Í dag er komið að opnun Konunglega bankans í Saint Martin.
Hann verður öruggasta bankastofnunin á Karíbahafi.
Nýi peningaskápurinn er tæplega 13 cm þykkur
og heilt tonn á þyngd.
Ég fann hana.
Náið henni.
Látið hana ekki sleppa. Stöðvið nornina.
Stöðvið hana. Þarna. Farið frá.
Farið frá.
Með þessum banka
gengur bærinn Saint Martin að fullu inn í nútímann.
Afsakaðu, herra. -Nornin slapp úr varðhaldi.
Finndu þetta illkvendi eða fáðu að hanga í hennar stað.
Herra.
Enginn maður eða herlið
mun nokkurn tíma geta rænt gullinu frá Saint Martin.
Opnið peningaskápinn.
Sjóræningi.
Sjóræningjar.
Sjóræningi.
Þetta gæti hljómað sem undarleg bón
en gæti einhver útskýrt hvað ég er að gera hérna?
Scrum.
Hvað er langt eftir?
Þetta er að rifjast upp.
Ég þarf andartak til að ná áttum.
Viðbúnir.
Tilbúnir.
Ekki skjóta.
Það er kona með honum í skápnum.
Skjótið bara gáluna.
Mér sýnist þetta vera konan þín, herra.
Frances?
Alveg rétt, nú man ég.
Nú man ég. Ég er að ræna bankann.
Skjótið hann.
Áfram.
Togið.
Áfram nú.
Þetta var ekki hluti af áætluninni.
Eltið hann. Látið hann ekki sleppa.
Áfram nú.
Ég fékk kindakjötið.
Það var allt of dýrt.
ENGA HUNDA ENGAR KONUR
Engin kona hefur handfjatlað Herschelinn minn.
Víkið frá.
Nei, nei, nei.
Stans. Stans.
Komdu inn.
Hart á stjórnborða.
Herra.
Stjörnumiðið var skakkt.
Ég færði það um 2 gráður í norður svo kortið þitt verði nákvæmara.
En þú verður að byrja upp á nýtt.
Þú ert norn.
Það er ekki satt.
Kallarðu mig norn fyrir að hafa skráð 200 stjörnur?
Norn!
Það er von á blóðmána.
Ég þarf bara að kaupa skipsklukku.
Ég borga tvöfalt fyrir að vera kona.
Hjálp.
Norn í búðinni minni.
Hjálp.
Hjálp, norn í búðinni minni.
Og sjóræningi. Það eru norn og sjóræningi í búðinni.
Happadagurinn þinn.
Hefur annað ykkar fjögurra séð bankann minn?
Fann hann.
Varst þú hluti af áætluninni?
Ég vil engin vandræði.
En skelfilegur lífsmáti.
Stöðvið nornina. Náið henni.
Við erum í sjálfheldu. Hvað nú?
Þarna er hún. Fljótir.
Þú verður að öskra.
Þarna, náið konunni.
Skítasjóræningi.
Óþarfi að uppnefna mann.
Áfram, piltar.
Jack.
Brú?
Hann er tómur.
Hvar er góssið?
Heldurðu að bankarán séu auðveld?
Þið huglausu drulluháleistarnir berið ábyrgð á því
að hafa komið mér í þessa klemmu til að byrja með.
Farið í röð og færið mér virðingarvott.
Eigum við að borga þér?
Er ég ekki æðstur á þessu skipi?
Kallarðu þetta skip?
Hvar er fjársjóðurinn?
Við sveltum allir.
Við fylgjum ekki lengur skipslausum kafteini.
Ég á skip.
Svarta perlan hefur aldrei vikið frá mér.
Barbossa sjóræningi ræður ríkjum á hafinu núna.
Hann á tíu skip, fullbúin fallbyssum.
Að ógleymdum fallbyssukúlum sem eru um 8 kg hver.
Einfættur maður með 8 kg kúlur?
Það útskýrir skrýtna göngulagið.
Svona nú, strákar.
Fundum við ekki Makedóníufjársjóðinn saman?
Það voru fúnar falskistur.
Gull Mídasar konungs. -Asnaskítur.
Sættu þig við það.
Ógæfan eltir þig dag og nótt.
Það er hreinn og klár uppspuni.
Lánið leikur ekki við þig.
Þú tapaðir skipinu.
Nú taparðu áhöfninni líka.
Jack Sparrow er ekki skipstjóri okkar lengur.
Því miður, Jack.
Við erum komnir að ystu sjónarrönd.
Þá það.
Þið eruð allir reknir.
Allir saman, reknir.
Þið fáið aldrei framar að sigla með Jack Sparrow.
Þú ert á allra vörum í bænum.
Eini eftirlifandinn af Höfðingjanum.
Drengur sem reri til Saint Martin á móti straumi á rekaviðardrumbi.
Og fannst rausandi um sjóræningja og þríforka.
Losaðu mig úr hlekkjunum.
Það er starf mitt að vernda eyjuna og hafsvæðið.
Ermarnar þínar voru rifnar.
Það er tákn um landráð.
Hinir dauðu réðust á okkur...
Þú ert heigull sem flúði frá orrustu.
Og þannig deyrðu.
Ég held ekki að þú sért heigull.
Farðu, systir.
Ég lagði mig í lífshættu til að koma og kanna hvort þetta væri satt.
Talarðu um Þríforkinn?
Hver ert þú?
Því leitarðu að Þríforknum?
Þríforkurinn getur aflétt öllum bölvunum hafsins.
Faðir minn varð fyrir bölvun.
Þú veist að bölvanir styðjast ekki við vísindin.
Ekki draugar heldur.
Svo þú ert klikkaður? Ég hefði ekki átt að koma.
Hvers vegna komstu þá?
Ég verð að komast af eyjunni.
Til að leysa Kortið... -Sem enginn maður getur lesið.
Það sem Póseidon skildi eftir sig.
Hefurðu lesið fornu ritin?
Á öllum tungumálum sem þau voru skráð.
Enginn maður hefur séð eða lesið þetta kort.
Eins gott að ég er kona.
Þetta er dagbók Galíleós Galíleí.
Hann leitaði Þríforksins alla ævi sína.
Þess vegna fann hann upp á sjónaukanum
og stjörnufræðingar horfa alla ævi til himna.
Er Kortið sem enginn maður getur lesið falið í stjörnunum?
Faðir minn gaf mér þessa bók.
Hann trúði því að ég fyndi það sem engum hefur tekist. Ég bregst ekki.
Það styttist í blóðmánann.
Aðeins þá er hægt að lesa í kortið.
Og finna Þríforkinn.
Hver ertu?
Carina Smyth.
Ef þú vilt bjarga föður þínum verður þú að bjarga mér.
Finndu skip og Þríforkurinn verður okkar.
Komdu hingað, norn.
Kyrr.
Hann er farinn.
Hann er farinn, herra.
Finnið þessa gungu.
Hann fær að hanga með norninni.
Áfram.
Létuð þið Jack hafa það óþvegið?
Ég hef verið óþveginn árum saman.
Leitið í húsasundinu.
Þið tveir leitið í kirkjunni. Hinir fylgja mér.
Skrambinn.
Hinn alræmdi JACK SPARROW 1 PUND, LÍFS EÐA LIÐINN
Gæti ég fengið drykk, takk?
Sýndu mér silfrið.
Silfrið?
Hvað með skipti?
Réttu mér flöskuna.
Capitán, hvað er að gerast?
Jack Sparrow.
Jack Sparrow hefur gefið kompásinn sinn.
Dagsljós. Dagsljós.
Við erum frjálsir.
Nú er kominn tími til að veiða sjóræningja.
Sjóræningjalífið.
Komdu til pabba.
Einmitt maðurinn sem við leituðum að.
Því leitið þið mín?
Látið berast að sjóræninginn Jack Sparrow verður aflífaður í dögun.
Aflífaður?
Ég mun aldrei framar stíga fæti inn í þennan bæ, herra.
Trúðu mér.
Nú deyrðu, óbermi.
Mér er alvara. Ég kem aldrei aftur hingað.
"Til að losa um mátt hafsins
verður að deila öllu."
Þetta er eyja.
Stjörnurnar vísa á eyju.
Hérna, herra.
Fínt, farið með hina í klefana.
Ég er að leita að sjóræningja, Jack Sparrow.
Snáfaðu.
Ég þarf að tala við þig.
Réttu mér sverðið þitt.
Ég er ekki með sverð.
Hvers konar hermaður er óvopnaður?
Ég er eftirlýstur fyrir landráð.
Svo þú ert lélegur hermaður.
Ég er að leita að sjóræningja. Jack Sparrow skipstjóra.
Þetta er happadagurinn þinn.
Það vill svo til að ég er Jack Sparrow skipstjóri.
Það getur ekki verið.
Hef ég árum saman leitað að... þessu?
Hinn mikli Jack Sparrow er ekki bytta í fangaklefa.
Áttu ennþá skip? Áhöfn?
Buxur?
Merkur sjóræningi þarf ekki slíka smámuni.
Veistu hvað ég hef lengi beðið þessarar stundar?
Hvaða áhættu ég tók til að koma hingað?
Ertu viss um að þú sért hann?
Spurningin er frekar, hver ert þú?
Ég heiti Henry Turner.
Sonur Wills Turner og Elizabeth Swann.
Ertu illur óskapnaður þeirra tveggja?
Spyr mamma þín aldrei um mig?
Nei.
Góði besti.
Kallar hún nafn mitt upp úr svefni?
Hún minntist aldrei á þig.
Erum við að tala um sama fólkið?
Hann er bölvaður geldingur
og hún er gullinhærð, þrjósk og með þrýstnar varir.
Með háls eins og gíraffi og tvö stórkostleg...
Já, það er hún.
Hlustaðu á mig, Jack. Þú ert eina von mín í augnablikinu.
Ég fann leið til að bjarga föður mínum.
Ég veit hvað afléttir bölvuninni og frelsar hann frá Hollendingnum.
Þríforkur Póseidons.
Fjársjóður sem finnst með Korti sem enginn maður getur lesið.
Aldrei heyrt um þetta.
Það er stúlka í fangelsinu sem fann þetta kort.
Máninn varð blóðrauður, Þríforkurinn verður fundinn
og þú gætir náð völdum yfir hafinu
og risið aftur til fyrri dýrðar.
Hinn mikli...
Jack.
Fyrirgefðu, varstu enn að tala?
Ég dottaði örlítið.
Eitt í viðbót.
Skilaboð frá kunningja þínum sem heitir Salazar skipstjóri.
Ég þekkti eitt sinn Spánverja sem hét...
eitthvað á spænsku.
Slátrari hafsins.
Hann? Nei.
Hann er blessunarlega alveg steindauður.
Skipið sökk. -Í Þríhyrningnum.
Hann ætlar að hefna sín á þér samkvæmt sögu hins dauða.
Ég trúi þér ekki.
Hvað sagði hann?
Að kompásinn þinn væri lykillinn að frelsun hans.
Heill her hinna dauðu kemur á eftir þér, Jack.
Þríforkur Póseidons er eina von þín.
Er þetta samþykkt?
Ég ætla ekki að segja honum þetta.
Það var þín hugmynd.
Hugmyndin mín var að þú segðir honum þetta.
Hann er hrifnari af þér.
Hann þolir ekki neinn.
Afsakaðu, herra.
Þú bannaðir okkur að ónáða þig.
Eða koma inn án góðrar ástæðu.
Eða tala án þess...
Að spyrja sjálfa okkur...
Hvort hugsanir okkar væru nauðsynlegar.
Eins og þegar það kviknaði í skipinu.
Það er dæmi um nauðsynlega hugsun.
Fyrirgefðu aftur að við skyldum kveikja í.
Talið.
Það eru skipin þín, herra.
Þeim er sökkt af óvini sem tekur ekkert herfang.
Og drepur án ögrunar.
Skipin mín?
Getur ekki staðist.
Þremur skipum hefur verið sökkt.
Skipstjórinn sem sökkvir þeim heitir Salamander.
Samovar.
Salazar.
Alveg rétt, yðar herragöfgi.
Hann þyrmir lífi eins manns til að segja söguna.
Hann sökkvir öllum flotanum
og við verðum bráðum drepnir.
Og hugsanlega atvinnulausir að auki.
Ég þarf aðeins að ræða við nornina ykkar.
Ég átti von á þér, skipstjóri.
Má bjóða þér te?
Nei, þakka þér. Sama og þegið.
Gjaldið fyrir að ganga yfir þröskuldinn er blóð.
Það útskýrir hvers vegna það er lítið að gera.
Allir borga á endanum.
Shansa, við gerðum samning fyrir löngu.
Ég bjargaði þér frá gálganum, manstu?
Og ég lagði bölvun á óvini þína.
En nú kemurðu óttasleginn því hinir dauðu ráða yfir hafinu.
Hvað vilja hinir dauðu mér?
Ekki þér, skipstjóri.
Þeir leita að Sparrow.
Jack?
Jack leitar Þríforksins
ásamt stelpu og Perlu.
Þríforkinn er ekki hægt að finna.
Þríforkurinn er eina von Jacks.
Hinir dauðu eigna sér hafið en geta ekki stigið á þurrt land.
Kannski ættirðu að flytja upp í sveit.
Áttu við gras? Á sveitabæ?
Að mjólka kýr og búa til ost meðan þeir sökkva fjársjóði mínum?
Spyrðu þig að einu, skipstjóri.
Er það þess virði að deyja fyrir þennan fjársjóð?
Ég er sjóræningi.
Verð það ávallt.
Hvernig bjarga ég því sem mér tilheyrir?
Jack átti kompás sem vísaði á það sem maður þráði mest.
Ef þú svíkur kompásinn gerir hann mesta óttann að veruleika.
Er ekki Salazar helsti ótti sjóræningjanna?
Hvernig fékkstu þetta?
Ég hef mínar leiðir.
Vísaðu þeim til Jacks áður en hann finnur Þríforkinn
og þá endurheimtirðu allan fjársjóðinn þinn.
Kominn tími til að semja við hina dauðu.
Komdu, sjóræningi.
Bíðið aðeins.
Pabbi?
Jack frændi.
Jackie minn. Hvað er að frétta?
Ég kvarta ekki, en þú?
Ég hef beðið í allan morgun eftir barsmíðunum.
Þjónustan er hörmuleg.
Til skammar.
Jack.
Höfin eru blóði roðin.
Best að vera í örygginu uppi á þurru landi.
Ég verð líflátinn á þurru landi.
Góður punktur.
Sagði ég þér brandarann um beinagrindina?
Já, mörgum sinnum. -Beinagrind gengur inn á bar
og pantar bjórglas og moppu.
Alltaf góður.
Komdu nú.
Ef þeir skera úr þér innyflin skaltu biðja um Victor.
Hann er mjúkhentastur.
Takk fyrir. -Segðu nafnið mitt.
Þá skera þeir ekki fæturna af þér.
Komdu, þú byrjar.
Hvernig eigum við að drepa þig?
Með hengingu, aftökusveit eða nýrri uppfinningu, fallöxi.
Er fallöxin ekki frönsk?
Ég dýrka Frakka. Þeir fundu upp á majónesi.
Hversu slæmt getur þetta verið ef það er franskt?
Nú, jæja.
Ég skipti um skoðun.
Nei, sýnið mér miskunn. Ég pissa undir.
Í alvöru? Þarf ég líka að ganga upp tröppur?
Komið með körfuna.
Körfu? Til hvers?
Festið hann.
Ég fékk góða hugmynd.
Hvað með að grýta mig eins og í gamla daga?
Fínt að vera mölvaður. Þá fá áhorfendur að taka þátt.
Ég vil tala við Victor í slægingardeildinni.
Ég vil tala við...
Ég er lítið fyrir að kvarta en karfan er full af hausum.
Lokaorð Carinu Smyth.
Þögn!
Lokaorð Carinu Smyth.
Kæru herrar, ég er ekki norn,
en ég fyrirgef ykkur glópskuna og greindarskortinn.
Flestir ykkar hafa vitsmuni á við geitur.
Afsakaðu, herra.
Tíðkast það ekki að þeir sem eru líflátnir
fái eitthvað uppfyllt að lokum?
Ég reyni að koma svolitlu á framfæri. Vertu þolinmóður.
Nei.
Mér liggur á því þeir ætla að afhausa mig.
Þeir hálsbrjóta mig.
Vissirðu að annað slagið brotnaði hálsinn ekki?
Það er bara sárt.
Hvað segirðu? -Já.
Ég hef séð menn hanga heillengi með glennt augu og þrútna tungu
með tilheyrandi hryglum. -Má ég klára?
Nei, þú ert heppin.
Ég vildi fá að lafa.
Drepið skítasjóræningjann. -Nornirnar fyrst.
Ég er ekki norn. Varstu ekki að hlusta?
Erfitt að hlusta með geitarheila.
Nóg komið. Drepið þau.
Finnið aðra snöru.
Hélstu að þú gætir sigrað okkur, drengur?
Nei, herra.
Ég átti bara að trufla ykkur.
Skjótið.
Ég vil frekar vera mölvaður.
Hlaðið.
Takk fyrir.
Deyið.
Komdu, sjóræningjagerpi. -Heyrðu.
Æ, nei.
Hvað ertu að gera? Nei, nei.
Gættu þín.
Hestar?
Takk fyrir.
Ekkert að þakka, frú.
Ég held þér.
Ég vissi að þú kæmir skríðandi aftur, svikari.
Turner gaf okkur 10 silfurpeninga fyrir að bjarga þér.
Héðan í frá erum við bandamenn.
Miðað við staðsetningu vinstri handarinnar erum við meira.
Við finnum Þríforkinn saman. Fæ ég loforð?
Þú heldur um allt á mér nema loforðið.
Ykkur hlotnast sá heiður að bjarga mér gegn örlitlu gjaldi.
Eigum við að borga fyrir að bjarga þér?
Já.
Skitna tíu silfurpeninga.
Klikkun.
Við borgum fimm í mesta lagi.
Gott og vel, segjum átta.
Ræðum þetta síðar því ég næ ekki að halda bakborðanum.
Þú ert langt frá bakborða. Þetta er skuturinn.
Ertu viss?
Handviss.
Sjá þetta.
Ef ég drep heigulinn fær nornin að hanga.
Tveir fyrir einn.
Ekki sleppa mér.
Ég get varla annað ef hann drepur mig.
Herrar mínir, fangarnir tveir vísa okkur á Þríforkinn.
Skipstjóri.
Heldurðu virkilega að við getum fundið Þríforkinn?
Gibbs, gamli bölsýnismaður. Þú þarft engar áhyggjur að hafa.
Hvað gæti klikkað?
Var planið að láta sjóræningja pynta og drepa okkur?
Þig vantaði skip.
Kallarðu þetta skip?
Skerið á reipið.
Tilbúnir að drukkna.
Ástkæra áhöfn. Í dag er loksins...
DEYJANDI MÁVURINN
Eitthvað fór úrskeiðis.
Hún flýtur.
Skip beint fram undan.
Herra.
Við myndum aldrei efast um skynsemi þína sem skipstjóri.
En er skynsamleg ástæða,
skipstjórnarlega, fyrir að sigla í þessa óskynsamlegu átt?
Segðu mönnunum að búa sig undir gesti,
að standa fastir fyrir og sýna engan ótta.
Capitán, það er skip að sigla í átt til okkar.
Capitán Salazar.
Ég heyrði að þú værir að leita að Jack Sparrow.
Haldið stefnunni.
Bíðið fyrirmæla.
Ég heiti Barbossa skipstjóri og ég hef einlægan ásetning.
Einlægan ásetning.
Heyrið þið það? Sjóræninginn vill vera einlægur.
Ég skal sýna þér hvað ég er einlægur, hombre.
Í hvert sinn sem ég slæ niður sverðinu deyr einn manna þinna.
Svo þú skalt tala hratt.
Talaðu hraðar, Capitán.
Hvar er Jack Sparrow?
Jack leitar Þríforksins.
Nei, hafið tilheyrir hinum dauðu.
Þríforkurinn stjórnar hafinu.
Nei. Nei.
Það er enginn fjársjóður.
Enginn fjársjóður bjargar honum. Hann deyr eins og þú.
Ég er sá eini sem getur vísað þér á hann.
Líf Jacks verður í þínum höndum fyrir sólarupprás á morgun
eða þú mátt taka líf mitt í staðinn.
Er það samþykkt?
Fylgdu mér til hans og þú lifir til að segja söguna.
Ég lofa því.
Ég þakka þér fyrir hönd áhafnarinnar.
Þú mátt hirða það sem eftir er.
Hinir lifandi koma um borð.
Jæja, herrar mínir.
Carina, tíminn er naumur. Hinir dauðu sigla til okkar.
Er það virkilega?
Já, ég talaði við þá.
Talaðirðu við þá?
Talaðirðu líka við kraka og hafmeyjar?
Krakar tala ekki. Allir vita það.
Auðvitað. Ég hefði aldrei átt að bjarga þér.
Það var blóðmáni í gær, alveg eins og þú lýstir.
Hvað lét hann í ljós?
Því ætti ég að treysta þér?
Þú treystir mér til að halda um bakborðann.
Það var skuturinn. Þú þyrftir að vera lengur á sjó.
Segðu mér hvað þú fannst og ég lofa að hjálpa.
Ég þarf enga hjálp.
Því leitaðirðu til mín, Carina?
Því erum við bundin saman á rúmsjó í leit að sama fjársjóði?
Máninn leiddi í ljós vísbendingu.
"Til að losa um mátt hafsins verður að deila öllu."
Deila? Hvað þýðir það?
Ég er ekki viss.
Þá komumst við að því.
Það er ekkert kort á kortinu.
Færðu mér dagbókina.
Færðu mér Kortið sem enginn maður getur lesið.
Ef þú gætir lesið það væri það ekki kort sem enginn maður les.
Ég grátbið þig. Ekki rökræða við hana.
Flestir í áhöfninni eru ólæsir.
Hér eru öll kortin Kort sem enginn maður getur lesið.
Ef þú getur ekki lesið það hefurðu enga þörf fyrir það eða mig.
Leyfðu mér að byrja aftur.
Sýndu mér kortið.
Ég get það ekki. Það er ekki orðið til ennþá.
Hún er norn.
Ég er stjörnufræðingur.
Hún ræktar asna.
Ha? Nei, stjörnufræðingar rýna í himintunglin.
Á asna? -Það er enginn asni.
Hvernig er þá hægt að rækta þá?
Leyfðu mér að einfalda jöfnuna.
Gefðu mér kortið...
eða ég drep...
hann. Ég drep hann.
Gerðu það bara.
Þú ert að blöffa.
En þú roðnar.
Kastið honum útbyrðis.
Komdu nú.
Komdu. -Komdu.
Þetta kallast að kjöldraga.
Henry litla verður kastað fyrir borð
og hann dregst með okkur undir skipinu.
Jæja, hvað tefur ykkur?
Hann virðist ekki vera...
Þegiðu. -Mér er alvara.
Hann reynir að segja eitthvað.
Nei, við höfum engan mat um borð.
Með heppni drukknar hann áður en hrúðurkarlarnir tæta hann.
Hrúðurkarlar?
Eins og þúsund hnífsstungur í bakið.
Blóðið laðar hákarla hingað.
Hákarla?
Hákarl við stafninn.
Sundið er ekki lengur helsta áhyggjuefni hans.
Kortið er þarna.
Hvar?
Á fingurgómnum?
Nei, uppi á himnum.
Dagbókin vísar mér að korti sem er falið í stjörnunum.
Hjálpið honum upp. Ég finn þetta í nótt.
Ég get það ekki. Sjáðu bara sjálf.
Eins og ég sagði, roðnar þú.
Skítasjóræningi.
Hafið er roðið blóði.
Háseta skolaði á land og hann talaði um Þríforkinn.
Hann leitaði að Jack Sparrow.
Sjóræningjanum sem bjargaði norn úr gálganum.
Hún er engin norn.
En það ert þú.
Og þú skalt hjálpa okkur.
Þú ert óttasleginn, liðsforingi.
Skipin loga á nóttunni og þú vilt vita hvort þú getir bjargað þínu.
Hvort Þríforkurinn er til í raun og veru.
Þú skalt lesa það sem stendur á veggnum eða deyja.
Breska heimsveldið nær Þríforknum og yfirráðum yfir hafinu.
Ég vil vita hvert sjóræninginn fer ásamt norninni.
Örlög þín leynast í þessum stjörnum.
Ég skal vísa þér leiðina.
Spagettí-úlfur.
Því hafði ég fyrir því að finna þig?
Hinir dauðu elta okkur og þú gerir ekki neitt.
Ekki neitt? Kallarðu þetta ekki neitt?
Þú ert drukkinn og sofandi.
Nákvæmlega. Ég geri tvennt í einu.
Þú bjargar ekki því sem er óviðbjargandi.
Sama hvað þér finnst verður þú að hjálpa mér.
Ég mun aflétta bölvun föður míns.
Næst þegar þú lyftir sverði skaltu vera síðastur til að deyja.
Ég legg til að þú heillir hana með gullhömrum.
Ég kom fyrir föður minn, ekkert annað.
Ég vissi það. Þú ert kolfallinn fyrir henni.
Gættu þín á einu þegar þú gerir þér dælt við brúnku.
Aldrei reyna við systur hennar.
En ef þú stenst ekki yndisþokka systur hennar
skaltu drepa bróðurinn.
Skilurðu?
Nei, ég skil ekki.
Hver særði þig?
Þessi litli fróðleiksmoli kostar þig fimm silfurpeninga.
Ég borga þér ekki fyrir þetta.
Aldrei segja það við kvenmann.
Þótt eitthvað sjáist ekki getur það vel verið til staðar.
Eins og kortið?
Ég verð að finna það.
Það er eina tengingin við fortíð mína og föður minn.
Við höfum bæði leitað að föður okkar alla ævi.
Kannski erum við líkari en þú heldur.
Sólin rís og tíminn þinn er liðinn.
Ekki alveg, því samkomulag okkar náði til sólarupprásarinnar.
Þetta er aðeins fyrsta skíma, alls ekki uppkomin sól.
Ég veit að þú ert heiðursmaður.
Heiður? Þú veist ekkert um mig.
Ég þekki það að láta Jack Sparrow snúa á mig.
Hann er óvinur okkar...
Þú veist ekki hver ég er.
Ég hef heyrt um merkan spænskan skipstjóra, El Matador Del Mar.
Sem sigldi eins og refsivöndur, hundelti og myrti þúsundir manna.
Nei, nei, ekki menn, nei.
Sjóræningja?
Sjóræningja.
Sjóræningjar höfðu mengað höfin kynslóðum saman.
Þeir höfðu myrt föður minn og föður hans þar á undan.
Ég sór að stöðva þessa plágu í eitt skipti fyrir öllu.
Það gerði ég. Ég sökkti tugum skipa.
Þeir síðustu tóku höndum saman og reyndu að sigra mig.
En þeir sáu fljótt að það væri vonlaus barátta.
Ekkert fékk stöðvað Þöglu Maríu.
Skjótið undir yfirborðið.
Þraukið, piltar.
Hafið var loksins orðið hreint.
Bannsettir fánar þeirra skyldu aldrei framar óhreinka höfin.
Þeir grátbiðja um miskunn.
Miskunn? Miskunn?
Hér er enga miskunn að fá.
Tilbúnir.
Hjálpið okkur.
Skjótið.
Nú er þetta í þínum höndum, Jack.
Kompásinn vísar á það sem þú þráir mest.
Svíktu hann aldrei.
Djöflaþríhyrningurinn.
Síðustu skip þeirra brunnu fyrir framan mig.
Á þeirri miklu sigurstundu
heyrði ég það.
Bíddu rólegur, Capitán.
Eitt skipið reyndi að sigla í gegnum reykinn.
Fallegur dagur fyrir siglingu.
Þarna uppi, í siglukörfunni,
var ungur sjóræningjastrákur.
Mér sýnist aðeins vera tvö skip eftir.
Ef þú gefst upp núna þyrmi ég lífi þínu. Einfalt.
Hann stóð þarna uppi eins og lítill fugl.
Á þessum degi
fékk hann nafnið sem átti eftir að ásækja mig alla tíð síðan.
Jack Spörfugl.
Þú gefst upp núna og ég þyrmi lífi þínu.
Ég þyrmi lífi þínu.
Drengurinn hæddist að valdi mínu svo ég elti hann
og vissi að ég myndi brátt skera hann á háls.
En að honum gengnum væri þessum sjóræningjaveiðum lokið.
Eltið hann inn.
SYNDUGA SKÆKJAN
Allir á þilfarið. Grípið reipin.
Tilbúnir í smyglarann. Á bakborða.
Kastið núna.
Smyglarabeygja.
Hvað er þetta?
Virðingarvottur, herra.
Hann rændi mig öllu...
og fyllti mig af heift.
Og sársauka.
Og hér endar sagan.
Ekki strax, Capitán. Þarna.
Ég fann hann eins og ég lofaði.
Segist hún eiga kortið en að hún ein geti fylgt því?
Eigum við að skjóta hana?
Látið hana vera. Hún vísar okkur á Þríforkinn.
Þú hefur sagt það tímunum saman.
Við vitum tvennt fyrir víst. -Já.
Stjörnur skína ekki á daginn
og hún gleymdi asnanum.
Hvernig finnum við land sem er hvergi merkt inn á kort?
Skipsklukkan sýnir réttan tíma í Lundúnum.
Þannig mæli ég stjörnuhæðina til að ákvarða lengdargráðuna.
Þannig finnum við nákvæma staðsetningu okkar.
Ætlarðu að finna Þríforkinn með klukku?
Já.
Útreikningar mínir eru nákvæmir og traustir.
Ég er bæði stjörnufræðingur og hórólógisti.
Engin skömm af því.
Við þurfum öll að vinna fyrir okkur.
Já.
Nei, ég er hórólógisti.
Mamma var það líka.
Hún hreykti sig ekki af því eins og þú.
Áttu við að móðir þín hafi stundað bóklegt nám?
Segðu frekar að hún hafi starfað við rúmlegu.
Hórólógía snýst um tímamælingar.
Hún var alltaf að líta á klukkuna.
Ég get vottað það.
Getur enginn annar en þú fundið X-ið á kortinu?
Nei. -Hvað með asnann?
Skip við skutinn.
Salazar.
Hinir dauðu hvílast ekki fyrr en þeir ná fram hefndum.
Dauðu?
Nei, við sömdum aldrei um hina dauðu.
Við hefðum aldrei átt að fylgja ólánsömum sjóræningja og norn.
Jæja, drepum þau öll.
Ef þið drepið mig verð ég dauður.
Þá geta allir hinir dauðu ekki hefnt sín...
á mér.
Ef ég er dauður.
Hvað? -Þá verða þeir enn reiðari.
Það er rétt. -Einmitt.
Eru allir sjóræningjar svona heimskir?
Já.
-Já.
Hvað getum við gert?
Þar sem ég er skipstjórinn langar mig að stinga upp á...
Uppreisn? Stakkstu upp á uppreisn?
Carina, hinir dauðu koma.
Ég kýs að trúa ekki á yfirnáttúrulega vitleysu.
Sérðu ekki hvað er fyrir aftan okkur?
Sleppið þeim. Sleppið þeim.
Hvað ertu að gera?
Mennirnir um borð leita að Jack og Jack er í bátnum.
Ég ætla að synda.
Ekki dirfast að gera það sem ég hefði gert í þínum sporum.
Hættu, Carina. -Nei, alls ekki hætta.
Nú er nóg komið.
Síður en svo.
Ekki hlusta á hann. Haltu áfram.
Af hverju? Hún var næstum búin.
Ég sá ökklana á henni.
Þú hefðir séð meira ef þú hefðir haldið kjafti.
Drepið Spörfuglinn.
Er þetta ekki slæmt?
Haltu áfram að róa. Farðu hraðar.
Nei, þetta er nóg.
Ég fer með henni.
Ferðu frá mér yfir til hórólógista á nærunum?
Já.
Karlmenn eru allir eins.
Hákarl.
Henry!
Þetta virðist ekki virka.
Við spjörum okkur.
Hvernig fara þeir að þessu?
Við verðum að synda. Ég skal trufla þá.
Núna.
Snáfaðu.
Burt með þig.
Henry!
Sæll, Jack Sparrow.
Jack Spörfugl.
Ertu spænskur?
Þið eruð draugar.
Þeir geta ekki stigið á land.
Ég vissi það alveg.
Draugar!
Carina.
Þú færð að gjalda fyrir það sem þú gerðir mér.
Nei, það er algjör óþarfi.
Carina. -Ég get ekki spjallað
því kortið mitt stakk af.
Ég bíð eftir þér.
Til hvers að bíða eftir mér? Til hvers að bíða?
Sjóræningjar.
DEYJANDI MÁVURINN
Scrum.
Skipstjóri.
Jack sagði að ef eitthvað kæmi fyrir sig
vildi hann að þú yrðir skipstjóri.
En áhöfnin kaus þig. Þess vegna fékkstu hattinn.
Það má vera...
en hann vildi þetta svo þú skalt vera þægur og taka við stýrinu.
Og þú færð...
skipstjórahattinn.
Ég hef aldrei verið stoltari...
Við berjum skipstjórann til dauða
þar til hann segir okkur hvert þau fóru.
Carina.
Ég veit hvað amar að þér.
Þú ert með ólæknandi kláðann.
Carina er sú eina sem getur fundið Þríforkinn
og ég er ekki ástfanginn.
Hver minntist á ást? Um hvað ertu að tala?
Ólæknandi kláðinn?
Ég var að tala um maurakláða.
Litlu mítlana sem grafa sig undir húðina.
Þetta angrar mig og hefur gert árum saman.
Æ, nei.
BÖÐLAVÍK ÓKUNNUGIR ÓVELKOMNIR
Hjálp.
Hjálpið mér.
Carina. -Hjálp.
Hjálp, Henry. -Hjálpaðu henni.
Samkvæmt fyrirmælum konungs dæmi ég ykkur alla til dauða.
Segjum hvor öðrum hvar við höfum grafið fjársjóðinn okkar
ef aðeins annar okkar lifir af.
Góð hugmynd.
Þú byrjar.
Fjársjóðurinn minn er grafinn á milli tveggja pálma í kross
við ómerkta gröf í Arúba. Hvað með þinn?
Ég á engan fjársjóð.
Þú lofaðir blóði Jacks.
Jack situr fastur.
Hann kemst aldrei af eyjunni.
Hann er uppi á landi.
Halló.
Ég stóð við samninginn. Ég fer með mína menn í land.
Skitni svikarinn verður þinn.
Ég legg heiðurinn að veði.
Hvaða heiður, hombre? Hvaða heiður?
Þú veist ekkert um heiður.
Þyrmdu lífi mínu og ég færi þér Spörfuglinn.
Samþykkt?
Vaknaðu, Sparrow.
Nú færðu að borga þína skuld.
Svínki? Kelly Svínki?
Gamli vinur minn.
Vinur? Heyrið þið þetta?
Sjóræningjalygarinn skuldar mér silfur
og gæfan færði hann til Böðlavíkur
þar sem hann getur loksins greitt sínar skuldir.
Ég geri það, Svínki.
Nefndu verðið.
Hún heitir Beatrice.
Ekkjugreyið, systir mín.
Hvað er þetta?
Hún hefur leitað að sómakærum eiginmanni
en þú verður að nægja.
Áfram, Louis.
Nei, hvers vegna í ósköpunum?
Svo hún verði dyggðug eiginkona.
Til hamingju. Þetta er brúðkaupsdagurinn þinn.
Við skulum byrja.
Við förum í brúðkaupsferð í hlöðuna.
Nei, nei.
Svínki, hvernig ætti ég
að gera þetta að dyggðugri eiginkonu?
Þetta... Hana. Ég meina, hana.
Hvað er nú þetta?
Börnin okkar.
Ekki horfa í augun á þeim.
Sækið svaramanninn og brúðarmeyna.
Ég horfði í augun á því.
Leggðu hönd á Biblíuna.
Ég er með maurakláða.
Ég líka.
Leggðu hönd á Biblíuna.
Ég pissa undir.
Segðu "já"
eða fáðu kúlu í höfuðkúpuna.
Jack, þau drepa okkur.
Mér er sama. -Segðu "já".
Síðasti séns. -Bíddu.
Þetta er nú varla löglegt.
Þetta er ólöglegt.
Það er rétt.
Sér einhver hérna meinbug á hjónabandinu?
Já. -Til hamingju.
Þú mátt kyssa brúðina.
Nei.
Ertu hrifin af sjávarréttum?
Komdu.
Jack, við hittumst aftur.
Hector.
Hann er bestasti vinur minn í öllum heiminum.
Ég vissi að þú myndir festa ráð þitt á endanum.
Komstu með gjöf?
Þetta dugar.
Þú lítur ofsalega vel út og ert svo léttur á þér.
Óx fóturinn aftur á þig?
Eigum við ekki að fara aftur til Salazars
og skipta á lífi Sparrows og okkar eigin?
Við gætum það
en ég kom til að finna Þrífork Póseidons.
Ætlarðu að svíkja hina dauðu?
Þú gafst loforð.
Með honum slægi ég hina dauðu sem sviptu mig völdum á hafinu.
Þetta er æðisleg áætlun
en ekkert skip getur stungið þetta draugafley af.
Jú, eitt, Jack.
Hraðskreiðasta skip sem ég hef séð, Perlan,
sem Svartskeggur festi í flöskunni fyrir fimm vetrum.
Með mætti sverðseggjar þess illa ófétis
frelsa ég Svörtu perluna og færi aftur til fyrri dýrðar.
Verið tilbúin.
Tilbúin.
Hér kemur það.
Þetta er alveg að koma.
Farið frá. Farið frá.
Það kemur.
Það hefur skroppið saman.
Því stækkar það ekki?
Kannski er því kalt.
Hún þarf að komast í sjóinn.
Hún var fallegt skip.
Við skulum...
Það er aðeins pláss fyrir einn skipstjóra.
Ógeðslega skepna.
Förum í kapp við hina dauðu.
Eini öruggi staðurinn er uppi á landi.
Því förum við frá landinu? Einhver?
Kortið þitt er óklárað, skipstjóri.
Ég vísa okkur á Þríforkinn ef þú treystir mér.
Einhver?
Heyrðirðu ekki hvað ég sagði?
Ertu að segja að þessi stjarna þykist vera kort?
Engin eyja á neinu einasta korti styður við frásögn konunnar.
Þú þarft ekki að skilja hana.
Trúðu henni bara.
Einhver?
Við getum stungið upp lásinn ef við finnum eitthvað beitt.
Þú finnur ekkert beitt hérna.
Vertu kyrr, kjölrottan þín.
Skipstjóri.
Nei, ég vil ekki vera skipstjóri lengur.
Losið þau.
Herra, þú ferð nú varla
að leyfa konu að stýra skipinu?
Hún fylgir stjörnu sinni eða við deyjum öll saman.
Svarta perlan siglir á ný.
Áfram, piltar.
Þetta skip og þessir draugar...
Þetta hefur enga rökrétta útskýringu.
Goðsagnir hafsins eru sannar, Carina.
Loksins sérðu að þú hafðir rangt fyrir þér.
Rangt?
Ég hafði mínar efasemdir.
Versta afsökunarbeiðni sem ég hef heyrt.
Til hvers ætti ég að biðjast afsökunar?
Því draugar eltu okkur og við siglum á skipi úr flösku.
Hvar eru vísindin í því?
Gott og vel, ég skal biðjast afsökunar.
Gerðu það þá.
Kannski skuldar þú mér frekar afsökunarbeiðni
þar sem sjóræningjar og draugar hafa ógnað mér.
En þú trúir á slíkt núna.
Þér er fyrirgefið.
Ég fer yfir á varðstöðina.
Gott að þú ert sammála mér.
Tólf gráður á bakborða.
Mannið byssurnar. -Já.
Mannið byssurnar.
Sjóræningjarnir ætla að ná Þríforknum.
Hvar fékkstu þetta, vinan?
Ég kannast við bókina.
Henni var stolið úr ítölsku skipi fyrir mörgum árum.
Stolið? Það er ekki rétt.
Ég gleymi aldrei rúbíninum á kápunni.
Faðir minn gaf mér bókina
en hann var augljóslega vísindamaður.
Hann var augljóslega þjófur.
Ég leyfi engri sjóræningjatungu að sverta minningu föður míns.
Ég fékk bókina í vöggugjöf.
Hún var skilin eftir á tröppum barnaheimilisins.
Ásamt engu nema nafni.
Svo þú ert munaðarlaus.
Hvað heitir þú?
Ég dreg nafnið af skærustu stjörnunni í norðri.
Það er Carina.
Carina Smyth.
Svo þú þekkir stjörnurnar.
Ég er skipstjóri.
Ég veit hvaða stjörnum ég fylgi til að komast heim.
Smyth.
Smyth er ansi óvenjulegt nafn.
Þekktum við ekki...
stúlku að nafni Smyth?
Haltu þér saman.
Hvað hét hún aftur? Nafnið er á tungubroddinum.
Viltu missa tunguna?
Margaret Smyth.
Eigum við að semja?
Eða á ég að segja þú-veist-hverri það sem við vitum báðir fyrir víst?
Við förum báðir með þetta leyndarmál í gröfina.
Er þetta satt? Ég var að blöffa.
Ekki ég.
Ef þú drepur mig hefurðu ekkert að færa hinum dauðu.
Þú þarfnast mín.
Ég verð að vera hreinskilinn, Hector.
Þú ert alveg forljótt kvikindi.
Hvernig gast þú eignast svona fallega dóttur?
Margaret dó.
Ég taldi í mig þann kjark sem aumri mannleysu er unnt.
Ég fór með stúlkuna á munaðarleysingjahæli
og vildi ekki sjá hana framar.
Ég hélt að rúbíninn gæti tryggt henni auðveldara líf
en mig grunaði aldrei að hún tryði krotinu í bókinni
og lifði lífinu eftir þessu.
Lífi sem hefur fært hana aftur til mín.
Þetta kemur mér í ansi þægilega stöðu, Pápi.
Segðu mér hvað þú vilt.
Ég vil fá kompásinn minn.
216 tunnur af rommi.
Og apann.
Viltu fá Jack?
Í matinn. Ég vil borða þennan apa.
Ekki séns, Jack.
Svona snjöll stúlka myndi aldrei trúa því
að svín eins og ég gæti verið faðir hennar.
Þríforkurinn verður minn.
Rauðstakkar.
Tilbúnir að skjóta.
Mannið byssuna.
Hún kemur á stjórnborða.
Berjumst til síðasta manns.
Ég læt ekki taka Perluna frá mér aftur.
Herra.
Aðeins breska heimsveldið skal hafa yfirráð yfir höfunum.
Haltu stefnunni, sama hvað gerist.
Jack Sparrow.
Jack Sparrow, ég er kominn með slátrarareikninginn.
Hvar er hann?
Verjið ykkur. Til síðasta blóðdropa.
Flýttu þér, maður. Brýndirðu sverðið með smjöri?
Þú getur hvergi falið þig.
Verum hugrakkir. Björgum Perlunni.
Hlýtur að vera þetta.
Hlýtur að vera hérna.
Finndu eyjuna.
Eða við deyjum öll.
Alveg að koma.
Hérna einhvers staðar.
Fannstu það sem þú leitaðir að, fröken?
Ég reyni það.
Stjörnurnar hverfa bráðum.
Carina.
Sjáðu, Henry.
Eyjan er þarna.
Þú fannst hana.
Eyjan.
Land.
Farið í Maríu.
Carina.
Henry.
Þeir tóku Henry.
Aðeins Þríforkurinn getur bjargað honum núna.
Þá verðum við að finna hann.
Hvar er hann?
Hann hlýtur að vera hérna.
Sjáðu, Jack.
Þetta er það fallegasta sem ég hef séð.
Þetta er það sem faðir minn vísaði mér á.
Steinarnir?
Nei, ekki steinar.
Stjörnur.
Þetta er Kortið sem enginn maður getur lesið.
Eyjan er fullkomin spegilmynd himinhvolfsins.
Eina stjörnu vantar.
Fljótur.
Finnum Þríforkinn til að bjarga Henry.
Hector, þú þarft að vita að hún er hórólógisti.
Því glóir þessi ekki?
Ljúktu við þetta, Carina.
Týnda stjarnan.
Fyrir föður minn.
Já.
Gerðu það fyrir hann.
Sjáðu.
Grafhýsi Póseidons.
Þessa leið.
Capitán, þú þekkir áhættuna.
Ekki gera þetta.
Hann neyðist til þess.
Jack er á landi að sækja Þríforkinn.
Það hlýtur að vera önnur leið.
Ef þú andsetur einhvern lifandi verður aldrei aftur snúið.
Þú verður fastur í líkama hans að eilífu.
Þríforkurinn frelsar mig.
Tími til að drepa Spörfugl.
Nei.
Sjáðu, Jack. Þarna er hann.
Þríforkurinn.
Jack.
Ef þú skerð mig skerðu drenginn, Jack.
Henry.
Hola, Sparrow.
Æ, nei.
Ég hata Spörfuglinn. Deyðu Spörfugl.
Henry.
Hann gengur á landi. Ég bið þig.
Henry, vaknaðu.
Burt með ykkur.
Vaknaðu, Henry. Hann drepur Jack.
Henry.
Máttur hafsins.
Hvað?
Máttur hafsins.
"Til að losa um mátt hafsins
verður að deila öllu."
Ef mátturinn leynist í Þríforknum...
Þá eru allar bölvanir innan hans.
Eins og ég sagði áður,
ef þú gefst upp núna þyrmi ég...
lífi þínu.
Viltu að ég gefist upp?
Kannski.
Sagan endar hérna.
Nei.
Deila.
Henry.
Deila. Brjóta.
Ef við brjótum Þríforkinn
afléttum við öllum bölvunum.
Öllum bölvunum aflétt.
Við erum af holdi og blóði.
Perlan.
Perlan mín.
Klifrið.
Flýtið ykkur.
Stöðugir, piltar.
Ekki missa hana niður.
Jack.
Stökkvið.
Hraðar.
Upp með akkerið.
Vindið upp akkerið, fljótt.
Bíðið. Upp með það.
Upp með það. Áfram.
Upp með það.
Fjárinn.
Ég held þér.
Betur.
Hvað er ég þér?
Fjársjóður.
Haltu fast.
Hector.
Haldið henni á stjórnborða.
Sjóræningjalífið, Hector.
Er allt í lagi?
Ég veit það ekki.
Eitt augnablik átti ég allt, Henry.
Nú er allt horfið aftur.
Það er ekki allt horfið, fröken Smyth.
Barbossa.
Ég heiti Barbossa.
Kannski hafði Jack rétt fyrir sér.
Um hvað?
Ólæknandi kláðann.
Af hverju gerðirðu þetta?
Til að vera viss um að þetta værir þú.
Að þú værir ekki enn draugur.
Þetta er ég.
Þá hafði ég...
Rangt fyrir þér.
Örlítil yfirsjón, en samt...
Þér er fyrirgefið.
Hollendingurinn.
Henry.
Já, faðir.
Má ég sjá þig, sonur sæll.
Hvernig fórstu að þessu?
Hvernig afléttirðu bölvuninni?
Ég skal segja þér sögu.
Sögu um mesta fjársjóð sem þekktur er.
Það er saga sem ég vil heyra.
Þetta er viðbjóðsleg sjón.
Farið frá.
Jack Sparrow skipstjóri á þilfarinu.
Vissulega.
Velkominn aftur, skipstjóri.
Kærar þakkir. Hleypið mér í gegn.
Skipstjóri.
Takk fyrir.
Ég man eftir þér.
Takk, herrar mínir.
Fínt, meistari Gibbs.
Skipið er þitt, skipper.
Þakka þér fyrir.
Api.
Takk fyrir.
Hvert stefnum við, skipstjóri?
Við fylgjum stjörnunum, meistari Gibbs.
Já, skipstjóri.
Ég á stefnumót handan míns ástkæra sjóndeildarhrings.
Íslenskur texti: Jóhann Axel Andersen